આપણે ત્યાં ચાઇનીઝ ફૂડ એટલું બધું લોકપ્રિય અને સસ્તું છે કે એ લારીઓ પર મળે છે. આ બધું વગર એમઓયુ કર્યે આવી જ ગયું છે. હવે તો ત્યાં ન મળતી હોય એટલી ચાઇનીઝ વેરાઈટીઝ આપણે ત્યાં મળે છે. એટલે ચીની પ્રમુખ જીનપિંગે આપણા સાહેબને ‘ઓલું લાવજો, પેલું લાવજો ...’ ના કહ્યું હોય તો પણ વળતા વહેવારે સાહેબ અહીંથી ચાઈનીઝ સમોસા, ચાઈનીઝ ભેળ, ચાઈનીઝ પાત્રા અને ચાઈનીઝ પિત્ઝા-બર્ગર બનાવનારા કારીગરોને સાથે લઇ જઇ શક્યા હોત અને ભારતની વિકાસની ભૂખ તથા ભૂખના લીધે થયેલા વિકાસની ઝલક બતાવી શક્યા હોત.